
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 751 

22 Ιουνίου 2006 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καταβολή επιδόματος αεροθεραπείας σε αναπήρους 
συνταξιούχους του Δημοσίου για τη θερινή περίο¬ 
δο 2006. 1 

Τροποποίηση της υπ’ αριθμ. Β7/339 (ΦΕΚ 673/τ.Β7 
3.7.1998) Υπ. Απ. «Εγκριση Προγράμματος Μεταπτυ¬ 
χιακών Σπουδών «Βιοανόργανη Χημεία» των Τμημά¬ 
των Χημείας των Πανεπιστημίων: Ιωαννίνων, Θεσσα¬ 
λονίκης, Πάτρας, Κρήτης και του Τμήματος Χημικών 
Μηχανικών του Ε.Μ.Π.» όπως έχει τροποποιηθεί με 
την υπ’ αριθμ. 9120/Β7(ΦΕΚ 361/Β'/28.3.2003) Υπ. Απ. 


- Παράταση λειτουργίας του Π.Μ.Σ. 2 

Αναπροσαρμογή εφ’ άπαξ αποζημιώσεως φορτ/τών Λι- 

μένος Ραφήνας. 3 

Σύσταση Νομικού Προσώπου Δημοσίου Δικαίου με την 
επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΜΑ¬ 
ΡΑΘΩΝΑ». 4 

Σύσταση γραφείων (μη αυτοτελών οργανικών μονάδων) 

στη Διεύθυνση Γεωργικής Ανάπτυξης της ΠΚΜ. 5 

Απόκτηση της Ελληνικής Ιθαγένειας της ομογενούς 

ΤδΚΗΑΜΑΒΙΥΑ νΑΙΕΝΤΙΝΑ του ΣΑΒΒΑ. 6 

Απόκτηση της Ελληνικής Ιθαγένειας του ομογενούς 

ΚΕΤδΕΒΟν ΟΕΟΒΟΥ του νΑΙΕΒΙ. 7 

Απόκτηση της Ελληνικής Ιθαγένειας της ομογενούς 

ΡΑνίΙϋΙ ΕΠΙΝΑ του ΝΙΚΟΕΑΙ . 8 

Απόκτηση της Ελληνικής Ιθαγένειας της ομογενούς 
ΤΟΡΑΕΟΥΑ ΕΙΠΑ του ΚΟΝδΤΑΝΤΙΝ. 9 


Τροποποίηση και προσαρμογή στις διατάξεις του άρ¬ 
θρου 203 του Δ.Κ.Κ. (π.δ. 410/1995) της υπ’ αριθμ. 
7906/17.6.1988 απόφασης του Νομάρχη Φωκίδας 
(ΦΕΚ 485/τ.Β7ΐ4.7.1988) ως αυτή τροποποιήθηκε με¬ 
ταγενέστερα με την υπ’ αριθμ. 12007/30.9.1991 από¬ 
φαση του Νομάρχη Φωκίδας (ΦΕΚ 876/τ.Β'/29.10.1991) 
«περί της συστατικής πράξης του Νομικού Προσώ¬ 
που του Δήμου Αμφισσας με τίτλο «ΔΗΜΟΤΙΚΗ ΒΙ¬ 


ΒΛΙΟΘΗΚΗ ΑΜΦΙΣΣΑΣ». 10 

Χορήγηση άδειας άσκησης επαγγέλματος Κοινωνικού 
Λειτουργού στον ΑΝΥΦΑΝΤΗ ΙΩΑΝΝΗ του Πέτρου... 11 
Χορήγηση άδειας άσκησης επαγγέλματος Κοινωνικού 
Λειτουργού στην ΠΑΠΑΕΥΘΥΜΙΟΥ ΒΑΣΙΛΙΚΗ του Μι¬ 
χαήλ. 12 

Καθιέρωση υπερωριακής απασχόλησης υπαλλήλων της 
Ν.Α. Ευρυτανίας για την αντιμετώπιση της γρίπης 
των πτηνών, έτους 2006. 13 


ΑΠΟΦΑΣΕΙ Σ 

Αριθμ. 81666 (1) 

Καταβολή επιδόματος αεροθεραπείας σε αναπήρους 
συνταξιούχους του Δημοσίου για τη θερινή περίοδο 
2006. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του ν.δ. 4605/1966 «περί αυξήσεως των 
συντάξεων και βοηθημάτων του Δημοσίου κ.λπ.», 

β) του ν.δ. 1342/1973 «περί συνταξιοδοτήσεως του μετα- 
φερομένου εις τον ΟΣΕ προσωπικού των ΣΕΚ» και 

γ) του άρθρου 24 του ν. 1043/1980. 

2. Τις αποφάσεις ΓΕΕΘΑ/ΔΕΠΑΘΑ Φ 443.8/79/161918/ 
Σ.1655 Αριθ. Εγκυκλίου: 5/20.10.2005 αναφορικά με την 
ρύθμιση της Λουτροθεραπείας και Αεροθεραπείας των 
αναπήρων πολέμου. 

3. Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 1432 
τ.Β') απόφαση του Πρωθυπουργού και του Υπουργού Οικο¬ 
νομίας και Οικονομικών « Καθορισμός αρμοδιοτήτων των 
Υφυπουργών Οικονομίας και Οικονομικών». 

4. Το γεγονός ότι με την απόφασή μας αυτή προκαλεί- 
ται δαπάνη για το τρέχον έτος σε βάρος του κρατικού 
προϋπολογισμού 1.715.000,00 Ευρώ η οποία θα καλυφθεί 
από τις εγγεγραμμένες πιστώσεις στους οικείους Κ.Α.Ε. 
κατηγορίας 0600 - φορέας 23/200 για το Υπουργείο Οι¬ 
κονομικών και Κ.Α.Ε. 0559 -φορέας 11140 για τους δικαιού¬ 
χους εν ενεργεία Στρατιωτικούς του Υπουργείου Εθνικής 
Άμυνας, αποφασίζουμε: 

1. Χορηγούμε ως επίδομα αεροθεραπείας για τη θερινή 
περίοδο 2006 στους δικαιούμενους συνταξιούχους του 
Δημοσίου το ποσό των διακοσίων σαράντα πέντε ευρώ 
(245,00 €). 

2. Το επίδομα αυτό θα καταβληθεί: 

α) Στους συνταξιούχους που αναφέρονται στις περιπτώ¬ 
σεις α και β της παρ. 1 του άρθρου 6 του ν.δ. 4605/1966. 

β) Στους συνταξιούχους της περιπτ. γ της παρ. 1 του 
άρθρου 6 του ανωτέρω ν.δ/τος που σύμφωνα με γνωμά¬ 
τευση της αρμόδιας Υγειονομικής Επιτροπής των ετών 
2000, 2001, 2002, 2003, 2004, 2005 και 2006, κρίθηκαν ότι 
έχουν ανάγκη του επιδόματος αυτού και ανήκουν στις 
κατωτέρω κατηγορίες συνταξιούχων: 

αα) Αναπήρων Αξιωματικών του ν. 2588/1921 και ν. 875/ 
1979. 

ββ) Αναπήρων Αξιωματικών του ν. 362/1943. 

γγ) Αναπήρων Οπλιτών του άρθρου 1 του ν.δ. 1044/1971, 
όπως συμπληρώθηκε με το άρθρο 1 του ν. 1043/1980. 

δδ) Αναπήρων των Σωμάτων Ασφαλείας του ν.1579/1950 
και σε όσους εξομοιούνται με αυτούς από το Λιμενικό και 
Πυροσβεστικό Σώμα και την Αγροφυλακή. 

εε) Αναπήρων Εθνικής Αντίστασης του α.ν. 1855/51, ν.δ. 
412/1970 και ν.1543/1985. 

στστ) Αναπήρων του ν.1370/1944 (ειρηνικής περιόδου που 
έπαθαν στην Υπηρεσία και εξ αιτίας αυτής και παίρνουν 
σύνταξη αναπηρίας). 

ζζ) Των πολιτικών συνταξιούχων που έπαθαν εξ αιτί¬ 
ας της υπηρεσίας τους (754.6/117/3912/24.3.1969 απόφαση 
Υ.Ε.Α.). 

γ) Στους συνταξιούχους του ΟΣΕ, αα) που έχουν δια¬ 
τηρήσει σύμφωνα με το άρθρο 34 του ν.δ.3395/1955 τις 
παροχές του άρθρου 3 του κανονισμού νοσηλείας και 
περίθαλψης του, από φυματίωση πάσχοντα, προσωπικού 
των Σιδηροδρομικών Δικτύων ΣΕΚ και ΣΠΑΠ (ν.1961/1951), 
ββ) που έχουν πάρει σύνταξη, σύμφωνα με το άρθρο 11 του 
ν.δ. 3395/1955 και γγ) που συνταξιοδοτήθηκαν για φυμα¬ 
τίωση πριν από την ισχύ του ν.δ.3395/1955 και δεν έχουν 
υπαχθεί στις διατάξεις αυτού. 

δ) Στους δικαιούχους αναπήρους Δημοτικούς και Κοινο¬ 
τικούς συνταξιούχους που έχουν υπαχθεί στο ν.1518/1985. 

3. Δεν δικαιούνται το επίδομα αεροθεραπείας: 

α) Οι ανάπηροι οι οποίοι έλαβαν ή δικαιούνται να λάβουν 
επίδομα αεροθεραπείας και από άλλη πηγή (Νομικά Πρό¬ 
σωπα Δημοσίου ή Ιδιωτικού Δικαίου, π.χ. Ι.Κ.Α., Κοινωφελείς 
Οργανισμοί κ.λπ.). 

β) Οι ανάπηροι που δικαιούνται λουτροθεραπεία το έτος 
2006 από ΓΕΕΘΑ /ΔΕΙΠΑΘΑ. 

γ) Οι ανάπηροι του αμάχου πληθυσμού του α.ν. 1512/1950 
και ν.1863/1989 αρθρ. 4. 

δ) Οι ανάπηροι του άρθρου 31 του ν. 1543/1985 και του 
αρθρ. 3 του ν.1863/1989. 

ε) Οι νέοι συνταξιούχοι που η σύνταξη τους είναι πλη¬ 
ρωτέα μετά την 30.9.2006 ή που η διαταγή εγγραφής 
τους στα Μητρώα των συνταξιούχων θα εκδοθεί μετά την 
31.10.2006 ( παρ. 2 άρθρο 6 ν. 4605/1966). 

4. Δικαιούχοι που μένουν στο Εξωτερικό, μπορούν να 
πάρουν το επίδομα αεροθεραπείας ύστερα από αίτησή 
τους, στην αρμόδια Δ/νση του Γενικού Λογιστηρίου του 
Κράτους. 

5. Το κατά την παρ. 1 επίδομα αεροθεραπείας θα κατα¬ 
βληθεί στους δικαιούχους ολόκληρο την 10 Ιουλίου 2006 
και είναι απαλλαγμένο από κάθε κράτηση ή φόρο. 

6. Όσοι κρίθηκαν δικαιούχοι του επιδόματος αεροθε¬ 
ραπείας και για οποιοδήποτε λόγο το επίδομα αυτό δεν 
καταβλήθηκε την ανωτέρω ημερομηνία, μπορούν να ζη¬ 
τήσουν την καταβολή της παροχής αυτής με αίτηση που 
θα υποβληθεί στις αρμόδιες Δ/νσεις 45η ή 46η του Γ.Λ.Κ., 
το αργότερο μέχρι 31.10.2006. 

Μετά τη χρονολογία αυτή παραγράφεται κάθε αξίωσή 
τους κατά του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάΐου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


Αριθμ. 48556/Β7 (2) 

Τροποποίηση της υπ’ αριθμ. Β7/339 (ΦΕΚ 673/τ.Β'/3.7.1998) 
Υπ. Απ. «Εγκριση Προγράμματος Μεταπτυχιακών Σπου¬ 
δών «Βιοανόργανη Χημεία» των Τμημάτων Χημείας των 
Πανεπιστημίων: Ιωαννίνων, Θεσσαλονίκης, Πάτρας, Κρή¬ 
της και του Τμήματος Χημικών Μηχανικών του Ε.Μ.Π.» 
όπως έχει τροποποιηθεί με την υπ’ αριθμ. 9120/Β7(ΦΕΚ 
361/Β'/28.3.2003) Υπ. Απ. - Παράταση λειτουργίας του 
Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαίδευ¬ 
σης», του άρθρου 16 παρ. 2 του ν. 2327/1995 (ΦΕΚ 156 τ.Α') 

«Εθνικό Συμβούλιο Παιδείας.και άλλες διατάξεις» και του 

άρθρου 5 παρ 12 γ του ν. 2916/2001 (ΦΕΚ 114 τ.Α') «Διάρ¬ 
θρωση της ανώτατης εκπαίδευσης και ρύθμιση θεμάτων 
του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α 98). 

3. Την υπ’ αριθμ. 37876/ΣΤ5 (ΦΕΚ 608/τ.Β'/26.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευτικών «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

4. Την υπ’ αριθμ. Β7/339 (ΦΕΚ 673/τ.Β'/3.7.1998) Υπ. Απ. 
«Εγκριση Προγράμματος Μεταπτυχιακών Σπουδών «Βιοανόρ- 
γανη Χημεία» των Τμημάτων Χημείας των Πανεπιστημίων: 
Ιωαννίνων, Θεσσαλονίκης, Πάτρας, Κρήτης και του Τμήματος 
χημικών Μηχανικών του Ε.Μ.Π.» όπως έχει τροποποιηθεί με 
την υπ’ αριθμ. 9120/Β7 (ΦΕΚ 361/Β7 28.3.2003) Υπ. Απ. 

5. Το απόσπασμα πρακτικού της Ειδικής Διατμηματικής 
Επιτροπής (Ε.Δ.Ε.) του Π.Μ.Σ. «Βιοανόργανη Χημεία» του 
Πανεπιστημίου Ιωαννίνων (συνεδρία 30/9.11.2004). 

6. Το απόσπασμα πρακτικού της Συγκλήτου του Πανε¬ 
πιστημίου Ιωαννίνων (συνεδρία 896/21.4.2005). 

7. Το απόσπασμα πρακτικού της Συγκλήτου του Πανε¬ 
πιστημίου Πατρών (συνεδρία 382/20.4.2005). 

8. Το απόσπασμα πρακτικού της Γ.Σ.Ε.Σ. του Τμήματος Χη¬ 
μείας του Πανεπιστημίου Πατρών (συνεδρία 1/25.1.2005). 

9. Το απόσπασμα πρακτικού της Συγκλήτου Ειδικής Σύν¬ 
θεσης του Αριστοτελείου Πανεπιστημίου Θεσσαλονίκης 
(συνεδρία 95/29.6.2005). 

10. Το απόσπασμα πρακτικού της Γ.Σ.Ε.Σ. του Τμήματος 
Χημείας του Α.Π.Θ. (συνεδρία 150/10.12.2004). 

11. Το απόσπασμα πρακτικού της Γ.Σ.Ε.Σ. του Τμήματος 
Χημικών Μηχανικών του Α.Π.Θ. (συνεδρία 6/15.2.2005). 

12. Το απόσπασμα πρακτικού της Συγκλήτου του Πανε¬ 
πιστημίου Κρήτης (συνεδρία 219/25.10.2005). 

13. Το απόσπασμα πρακτικού της Συγκλήτου του Εθνικού 
Μετσόβιου Πολυτεχνείου (συνεδρία 2/2006/ 24.2.2006). 

14. α) Το γεγονός ότι το ακαδημαϊκό έτος 2003.2004 έληξε 
η λειτουργία του αναφερόμενου Π.Μ.Σ. 

β) Την από 30.3.2006 έκθεση πεπραγμένων και σκοπιμό¬ 
τητας του Π.Μ.Σ. του Διευθυντή του Προγράμματος. 

15. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Τροποποιούμε την υπ’ αριθμ. Β7/339 (ΦΕΚ 673/τ.Β'/ 
3.7.1998) Υπ. Απ. όπως έχει τροποποιηθεί με την υπ’ αριθμ. 
9120/Β7 (ΦΕΚ 361/Β'/28.3.2003) Υπ. Απ. ως ακολούθως: 

1. Το άρθρο 1 «Γενικές Διατάξεις» αντικαθίσταται ως 
εξής: 

«Το Τμήμα Χημείας του Πανεπιστημίου Ιωαννίνων λει¬ 
τουργεί αναμορφωμένο Μεταπτυχιακό Πρόγραμμα Σπου¬ 
δών από το ακαδημαϊκό έτος 2004.2005 με τη συμμετοχή 
των Τμημάτων Χημείας και Χημικών Μηχανικών του Παν/ 
μίου Θεσσαλονίκης και του Τμήματος Χημείας του Παν/ 
μίου Πάτρας, σύμφωνα με τις διατάξεις της απόφασης αυ¬ 
τής και τις διατάξεις των άρθρων 10 έως 12 του ν. 2083/92. 
Τη Διοικητική και Οικονομική υποστήριξη του Π.Μ.Σ. θα έχει 
το Τμήμα Χημείας του Παν/μίου Ιωαννίνων». 

2. Το άρθρο 5 «Χρονική Διάρκεια» αντικαθίσταται ως 
εξής: 

«Η χρονική διάρκεια για την απονομή των κατά το άρ¬ 
θρο 3 τίτλων ορίζεται για μεν το Μεταπτυχιακό Δίπλωμα 
Ειδίκευσης σε τέσσερα (4) διδακτικά εξάμηνα και για το 
Διδακτορικό Δίπλωμα σε έξι (6) τουλάχιστον διδακτικά 
εξάμηνα επιπλέον του Μ.Δ.Ε.». 

3. Το άρθρο 6 «Πρόγραμμα Μαθημάτων» αντικαθίσταται 
ως εξής: 

«Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαιδευ¬ 
τικές και ερευνητικές δραστηριότητες για την απονομή 
των κατά το άρθρο 3 τίτλων ορίζονται ως εξής: 

α) Για το Μ.Δ.Ε. 

Παρακολούθηση θεωρητικών μαθημάτων και εργαστη¬ 
ρίων. 

Γ ια την απονομή του Μ.Δ.Ε., ο υποψήφιος οφείλει να 
παρακολουθήσει 7 συνολικά θεωρητικά μαθήματα και 
εργαστήρια, 3 το Α’ και 4 κατά το Β’ Εξάμηνο σπουδών, 
ως εξής: 

Α' Εξάμηνο 

1. Βιοανόργανη Χημεία I 

2. Μαγνητικός Συντονισμός - Υπολογιστικές Μέθοδοι - 
Φασματοσκοπία στη Βιοανόργανη Χημεία 

3. Φυσικοχημικές και Φασματοσκοπικές Τεχνικές 

Β' Εξάμηνο 

1. Βιοανόργανη Χημεία II 

2. Εργαστήρια Φυσικοχημικών και Φασματοσκοπικών 
Τ εχνικών 

3. Εργαστήριο Εισαγωγής στην'Ερευνα στη Βιοανόργανη 
Χημεία 

Το εργαστήριο αυτό έχει σαν περιεχόμενο την «εισα¬ 
γωγή στην ερευνητική μεθοδολογία» στη βιοανόργανη 
χημεία, καθώς και τις φασματοσκοπικές και φυσικοχημικές 
τεχνικές που σχετίζονται μ’ αυτή και σαν σκοπό έχει την 
διδασκαλία της ερευνητικής μεθοδολογίας στους μετα¬ 
πτυχιακούς φοιτητές. 

4. Ειδικά Θέματα Βιοανόργανης Χημείας 

Το μάθημα αυτό θα οργανωθεί κατά το πρότυπο των 
θερινών εντατικών μαθημάτων του εκπαιδευτικού προ¬ 
γράμματος ΕΒΑδΜϋ8/8ΘΘΒΑΤΕδ και θα είναι διάρκειας 
30 ωρών. Το θέμα του μαθήματος θα ορίζεται με απόφαση 
της ΕΔΕ του προγράμματος στην αρχή κάθε ακαδημαϊκού 
έτους. 

Τα πέντε θεωρητικά μαθήματα είναι 3 διδακτικών μονά¬ 
δων το καθ’ ένα, το Εργαστήριο Φυσικοχημικών και Φα¬ 
σματοσκοπικών Τεχνικών 5 διδακτικών μονάδων και το 
Εργαστήριο Εισαγωγής στην'Ερευνα στη Βιοανόργανη 
Χημεία 10 διδακτικών μονάδων. 

Το σύνολο των απαιτούμενων διδακτικών μονάδων για 
κάθε υποψήφιο του Μ.Δ.Ε. στη Βιοανόργανη Χημεία είναι 
30. 

Από το Β' Εξάμηνο ο υποψήφιος αρχίζει να ασχολείται 
ερευνητικά στα πλαίσια του εργαστηρίου Εισαγωγής στην 
Έρευνα στη Βιοανόργανη Χημεία και κατά την διάρκεια του 
Γ' και Δ' εξαμήνου συνεχίζει και ολοκληρώνει την έρευνα, 
τα αποτελέσματα της οποίας παρουσιάζονται στο τέλος 


του τέταρτου εξαμήνου με την εκπόνηση της μεταπτυχι¬ 
ακής εργασίας. 

β) Για το Διδακτορικό Δίπλωμα 

Γ ια την απονομή του Διδακτορικού Διπλώματος απαιτεί¬ 
ται εκπόνηση Διδακτορικής Διατριβής. Απαραίτητη προ¬ 
ϋπόθεση για την εκπόνηση Διδακτορικής Διατριβής είναι 
η κατοχή του Μ.Δ.Ε. του εν λόγω προγράμματος ή άλλου 
Μ.Δ.Ε. συναφούς γνωστικού αντικειμένου.» 

4. Το άρθρο 10 «Διάρκεια λειτουργίας» αντικαθίσταται 
ως εξής: 

«Το ΠΜΣ θα λειτουργήσει μέχρι το ακαδημαϊκό έτος 
2008.2009, μετά το πέρας του οποίου θα επαναξιολογηθεί 
η αναγκαιότητα συνέχισης της λειτουργίας του». 

5. Το άρθρο 11 «Κόστος λειτουργίας» αντικαθίσταται ως 

εξή ς: 

«1. Το ετήσιο κόστος λειτουργίας υπολογίζεται σε 
23,000€ και αναλύεται ως εξής: 

Κατηγορία Δαπάνης Προϋπολογισμός σε ευρώ 

α) Δαπάνες Μετακινήσεων 10,000€ 

β) Αναλώσιμα 13,000€ 

Σύνολο 23,000€ 

2. Το ανωτέρω κόστος θα καλυφθεί από τον τακτικό 
προϋπολογισμό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 08/Δ.Τ.Α./10183 (3) 

Αναπροσαρμογή εφ’ άπαξ αποζημιώσεως φορτ/τών 
Λιμένος Ραφήνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 περί διοίκησης, οργάνω¬ 
σης στελέχωσης της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

2. Τις διατάξεις των ν. 3200/1955, ν.δ. 532/1970, β.δ. 711/1970, 
β.δ. 179/1970, ν. 1147/1972 β.δ. 802/1972, π.δ. 1156/1977. 

3. Τις διατάξεις του ν.δ. 1254/1949 (Α-288) και ιδίως του 
άρθρου 6. 

4. Την υπ’ αριθμ. 61431/12159/60 Υπ. απόφαση «περί εγκρί- 
σεως κανονισμού Κ.Α.Φ. Λιμένος Ραφήνας». 

5. Το υπ’ αριθμ. Φ3α/οικ.11110/3.4.2006 έγγραφο του Γ ενι¬ 
κού Γραμματέα Υπ. Απασχόλησης και Κοινωνικής Προστα¬ 
σίας περί αναπροσαρμογής εφ’ άπαξ αποζημίωσης των 
φορτ/των του ΚΑΦ Λιμένος Ραφήνας. 

6. Το αντίγραφο του πρακτικού της υπ’ αριθμ. 63/ 
7.12.2005 Συνεδρίασης του ΔΈ. του Κ.Α.Φ. Λιμένος Ραφή¬ 
νας, αποφασίζουμε: 

1. Εγκρίνουμε την αναπροσαρμογή της εφ’ άπαξ αποζη¬ 
μιώσεως των φορτ/τών του Κ.Α.Φ. Λιμένος Ραφήνας ως 
εξής: 

α) Γ ια τα δέκα (10) πρώτα έτη συμμετοχής στο Κ.Α.Φ.Λ. 
2.081,64 ΕϋΒΟ. 

β) Γ ια κάθε έτος συμμετοχής από το ενδέκατο (11°) και 
εφεξής ποσοστό 416,33 0 ΕΙΙΒΟ. 

γ) Το ανώτατο όριο της εφ’ άπαξ αποζημίωσης δεν δύ- 
ναται να υπερβαίνει το ποσόν του 12.489,84 ΕΙΙΒΟ. 

2. Τα έξοδα κηδείας αναπροσαρμόζονται στο ποσόν των 
1.999,50 ΕυΒΟ. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος το του Κρατικού Προϋπολογισμού. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 15 Μα'ΐου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 08/ΔΤΑ/7117+6067 (4) 

Σύσταση Νομικού Προσώπου Δημοσίου Δικαίου με την 
επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΜΑΡΑ¬ 
ΘΩΝΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του π.δ. 410/1995 (ΦΕΚ 
231/Α'). 

2) Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 107/ 
Α/30.5.1997). 

3) Τις ρυθμίσεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ Α 
98). 

4) Την υπ’ αριθμ. οικ. 16976/12.11.2003 απόφαση του Γε¬ 
νικού Γραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γενικού Γραμματέα Περι¬ 
φέρειας» στο Γ ενικό Διευθυντή της Περιφέρειας Αττικής. 

5) Την υπ’ αριθμ. 99/2006 απόφαση του Δημοτικού Συμ¬ 
βουλίου Μαραθώνα, αποφασίζουμε: 

Άρθρο 1 

Σύσταση - Επωνυμία -Έδρα 

Συστήνουμε στο Δήμο Μαραθώνα Νομικό Πρόσωπο Δη¬ 
μοσίου Δικαίου με την επωνυμία «ΑΘΛΗΤΙΚΟΣ ΟΡΓΑΝΙ¬ 
ΣΜΟΣ ΔΗΜΟΥ ΜΑΡΑΘΩΝΑ» και συντομογραφικά. Α.Ο.Δ.Μ 
το οποίο διέπεται από τις διατάξεις του π.δ. 410/1995 
(Δ.Κ.Κ.). 

Ο τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα ή διακριτικός τίτλος οποιουδή- 
ποτε άλλου νομικού προσώπου. 

Ο Αθλητικός Οργανισμός Δήμου Μαραθώνα έχει έδρα 
την πόλη του Μαραθώνα της Περιφέρειας Ανατολικής Ατ¬ 
τικής, του Νομού Αττικής. 

Άρθρο 2 
Σκοποί 

Σκοποί του Αθλητικού Οργανισμού Δήμου Μαραθώνα 
είναι: 

1. Η εκπόνηση και υλοποίηση της συνολικής αθλητικής 
πολιτικής του Δήμου Μαραθώνα. 

2. Ο προγραμματισμός και η υλοποίηση προγραμμάτων 
άθλησης για όλους τους δημότες {παιδιά, νέους, ενήλικες, 
τρίτη ηλικία} 

3. Η Ίδρυση και λειτουργία τμημάτων κατ’ άθλημα (Στί¬ 
βος, Ιππασία, Βόλεϊ Χάντμπωλ, Κολύμβηση, Σκοποβολή, 
Ελεύθερη και Ελληνορωμαϊκή Πάλη, Πυγμαχία, Άρση βα¬ 
ρών, Θαλάσσια Ιστιοσανίδα, Πινγκ-πονγκ, Ποδηλασία, Σκι, 
Ενόργανη και Ρυθμική Γ υμναστική κ,λπ.) καθώς και τμήματα 
Σκακιού, Ορειβασίας, Πεζοπορίας, Αερομοντελισμού κ.λπ. 

4. Η ανάπτυξη του μαζικού αθλητισμού (ελεύθερου και 
οργανωμένου). 

5. Η Αξιοποίηση προγραμμάτων για άθληση ατόμων με 
ειδικές ανάγκες. 


6. Η Οργάνωση κάθε είδους αθλητικής δραστηριότη¬ 
τας και συμμετοχή σε άλλους οργανισμούς ή εταιρίες με 
σκοπό την εξυπηρέτηση των κατοίκων και την εξασφάλι¬ 
ση εσόδων για την κάλυψη δαπανών των αθλητικών και 
ψυχαγωγικών δραστηριοτήτων. 

7. Η Οργάνωση επιμορφωτικών σεμιναρίων, διαλέξεων 
και η παροχή υπηρεσιών για την βελτίωση των υφιστάμε¬ 
νων δομών και για την εξοικονόμηση πόρων. 

8. Η παροχή υπηρεσιών για την βελτίωση των υφιστα¬ 
μένων δομών και η ανάληψη κάθε σχετικής πρωτοβουλίας 
και ενέργειας προς εξυπηρέτηση των κατοίκων και την 
προώθηση του αθλητισμού. 

9. Η διοργάνωση αθλητικών εκδηλώσεων σε συνεργασία 
με συλλόγους, σωματεία και ιδιωτικές εταιρίες. 

10. Η συμβολή στην καλλιέργεια των ευγενών αθλητικών 
ιδεωδών και στην καταπολέμηση της βίας στους αθλη¬ 
τικούς χώρους. 

11. Η Δημιουργία των δυνατοτήτων ανάπτυξης αθλητικού 
τουρισμού σε συνεργασία με δημόσιες, δημοτικές υπηρε¬ 
σίες και αρμόδιους λοιπούς φορείς κατά περίπτωση. 

12. Η διαμόρφωση, κατασκευή νέων χώρων άθλησης και 
αναψυχής για την κάλυψη αναγκών των αθλητικών σωμα¬ 
τείων και των δημοτών καθώς και για την εξοικονόμηση 
πόρων. 

13. Η φροντίδα για τη συντήρηση, τη βελτίωση και την 
εύρυθμη λειτουργία όλων των υπαρχόντων αθλητικών χώ¬ 
ρων του Δήμου, καθώς και αυτών που θα κατασκευασθούν 
ή παραχωρηθούν στο μέλλον. 

14. Η συνεργασία με: α] τα αθλητικά σωματεία της πε¬ 
ριοχής του Δήμου, β] όλους τους αθλητικούς φορείς γ] 
τους φορείς της εκπαιδευτικής κοινότητας για την ανά¬ 
πτυξη των σχολικών αθλητικών δραστηριοτήτων, δ] τους 
κρατικούς, δημόσιους, δημοτικούς, ιδιωτικούς και άλλους 
φορείς της Ελλάδας αλλά και του Εξωτερικού με σκοπό 
την ενίσχυση και προώθηση δραστηριοτήτων αλλά και 
την εξοικονόμηση πόρων. 

15. Η κατάρτιση προγραμμάτων για μαθητικό και φοιτη¬ 
τικό αθλητισμό και γενικά κάθε μορφή άθλησης για την 
διατήρηση και προβολή της αθλητικής παράδοσης του 
τόπου μας. 

Άρθρο 3 

Όργανα Διοίκησης 

Όργανα Διοίκησης του Α.Ο.Δ.Μ είναι το Διοικητικό Συμ¬ 
βούλιο, ο Πρόεδρος, ο Αντιπρόεδρος, ο Γραμματέας και οι 
Επιτροπές Αθλητισμού-συμβουλευτικού χαρακτήρα, (κατά 
άθλημα). 

Άρθρο 4 

Διοικητικό Συμβούλιο 

Το Διοικητικό Συμβούλιο θα αποτελείται από επτά {7 } 
μέλη και τους αναπληρωτές τους, τα οποία ορίζονται από 
το Δημοτικό Συμβούλιο ως εξής: 

α. Από τον Δήμαρχο ή Αντιδήμαρχο ή άλλο μέλος, αιρετό 
ή μη, που ορίζεται από τον Δήμαρχο ως Πρόεδρος. 

β. Από τρεις (3) Δημοτικούς Συμβούλους. 

γ. Από ένα (1) εκπρόσωπο των Αθλητικών Σωματείων 
του Δήμου. 

δ. Από δύο (2) δημότες με ανάλογη επαγγελματική ή 
κοινωνική δράση ή ειδικές γνώσεις. 

Η θητεία των μελών του Δ.Σ θα είναι ίδια με αυτή του 
Δημοτικού Συμβουλίου, (ορίζεται με την απόφαση του 

Δημοτικού Συμβουλίου και λήγει πάντοτε με την εγκατά¬ 
σταση του νέου Διοικητικού Συμβουλίου). 

Το Διοικητικό Συμβούλιο είναι αρμόδιο για κάθε θέμα 
του Α.Ο.Δ.Μ και με απόφαση του εγκρινόμενη από το Δη¬ 
μοτικό Συμβούλιο καταρτίζει τον κανονισμό λειτουργίας 
και τον οργανισμό εσωτερικής υπηρεσίας του νομικού 
προσώπου. 

Εάν παραιτηθεί μέλος του Δ.Σ του Α.Ο.Δ.Μ., στη θέση 
του ορίζεται αντικαταστάτης με απόφαση του Δημοτικού 
Συμβουλίου. 

Άρθρο 5 

Πρόεδρος- Αντιπρόεδρος - Γραμματέας 

Το Διοικητικό Συμβούλιο κατά την πρώτη του τακτική 
συνεδρίαση που συγκαλείται με πρόσκληση του Προέδρου, 
συγκροτείται σε σώμα με την εκλογή Αντιπροέδρου και 
Γ ραμματέα. 

Ο Πρόεδρος του Διοικητικού Συμβουλίου και όταν αυτός 
απουσιάζει ή κωλύεται ο Αντιπρόεδρος, εκπροσωπούν το 
Νομικό Πρόσωπο ενώπιον κάθε Αρχής, Δικαστηρίων και 
γενικά έναντι κάθε τρίτου. 

Ο Αντιπρόεδρος αναπληρώνει τον Πρόεδρο, αν λείπει 
ή απουσιάζει ή κωλύεται και εκλέγεται από το Δ.Σ. του 
Α.Ο.Δ.Μ. 

Ο Γ ραμματέας επιμελείται για την σύνταξη και τήρηση 
όλων των πρακτικών και των αποφάσεων του Διοικητικού 
Συμβουλίου, και εκλέγεται από το Δ.Σ. του Α.Ο.Δ.Μ. 

Άρθρο 6 

Επιτροπές Αθλητισμού 

α. Οι Επιτροπές Αθλητισμού έχουν συμβουλευτικό χαρα¬ 
κτήρα, αποτελούνται από 3 μέλη, κατά άθλημα {ένα μέλος 
του Δ.Σ, ο υπεύθυνος αθλήματος και ο προπονητής}. 

Έργο τους είναι η παροχή εισηγήσεων και γνωμοδοτή¬ 
σεων προς το Δ.Σ, για θέματα του αθλήματος τους. 

β. Λοιπές Επιτροπές.: Το Διοικητικό Συμβούλιο μπορεί να 
συγκροτεί Επιτροπές από μέλη και μη του Δ.Σ, με ειδικό 
αντικείμενο και τομείς, ώστε εισηγητικά και γνωμοδοτικά 
να υποβοηθείται το έργο του Δ.Σ. 

Άρθρο 7 

Πόροι - Περιουσία. 

Α. Πόροι του Α.Ο.Δ.Μ είναι: 

1. Η ετήσια επιχορήγηση του Δήμου Μαραθώνα. 

2. Κάθε είδους εισφορές, δωρεές, κληρονομιές και κλη¬ 
ροδοσίες. 

3. Εισπράξεις από το αντίτιμο των πραγμάτων ή των 
υπηρεσιών, που παρέχουν τα ιδρύματα. 

4. Πρόσοδοι από δική του περιουσία. 

Άρθρο 8 

Διοίκηση - Διαχείριση 

Η συγκρότηση, η λειτουργία και οι αρμοδιότητες των 
οργάνων διοίκησης καθώς και η διαχείριση και εποπτεία 
του Νομικού Προσώπου, διέπονται από τις προβλεπόμενες 
από τον Δ.Κ.Κ., διατάξεις. 

Αρθρο 9 

Σφραγίδα 

Ο Αθλητικός Οργανισμός Δήμου Μαραθώνα θα διαθέτει 
σφραγίδα που θα φέρει κυκλικά τις λέξεις: ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΜΑΡΑΘΩΝΑ και στη μέση θα έχει: 
Δρομείς του Μαραθωνίου Δρόμου. 

Άρθρο 10 

Το Νομικό Πρόσωπο καταργείται, ή τροποποιεί την συ¬ 
στατική του πράξη με την ίδια διαδικασία που συστήθηκε 


(Με απόφαση Δημοτικού Συμβουλίου που επικυρώνεται με 
πράξη του αρμόδιου γραμματέα της Περιφέρειας και στη 
συνέχεια περίληψη αυτής δημοσιεύεται στην Εφημερίδα 
της Κυβερνήσεως). 

ΑΚΡΟΤΕΛΕΥΤΙΑ ΔΙΑΤΑΞΗ - ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του υπό ψήφιση προϋπολογισμού του 
Δήμου 2006 ύψους 30.000,00 €, η οποία έχει προβλεφθεί 
στον αντίστοιχο Κωδικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 19 Μαΐου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

-♦- 

Αριθμ. 4368 (5) 

Σύσταση γραφείων (μη αυτοτελών οργανικών μονάδων) 

στη Διεύθυνση Γεωργικής Ανάπτυξης της Περιφέρειας 
Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις σχετικές διατάξεις των άρθρων 2 παρ. 1, 3 παρ. 5 
και 6 παρ. 9 και 11 του ν. 2503/1997 (ΦΕΚ 107Α') «Διοίκηση 
οργάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

2) Τις σχετικές διατάξεις της παρ. 1 του άρθρου 18 του 
ν. 2690/1999 (ΦΕΚ 45Α') «Κύρωση του κώδικα διοικητικής 
διαδικασίας και άλλες διατάξεις» όπως τροποποιήθηκε 
και ισχύει. 

3) Τις διατάξεις των παρ. 7,14,16,17,19 του άρθρου 36 
του ν. 2190/1994 «Σύσταση ανεξάρτητης αρχής για την 
επιλογή προσωπικού και ρύθμιση των θεμάτων διοίκησης», 
όπως αυτός τροποποιήθηκε και ισχύει. 

4) Τις παρ. 4 και 5 του άρθρου 84 του ν. 2683/1999 
«Κύρωση του κώδικα κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. και άλλες 
διατάξεις (Υπαλληλικός Κώδικας)». 

5) Την υπ’ αριθμ. οικ. 5252/2003 απόφαση του Γ.Γ. της 
Π.Κ.Μ. «Ανάθεση άσκησης αρμοδιοτήτων σε Υπηρεσίες 
της Π.Κ.Μ., μεταβίβαση αρμοδιοτήτων σε Προϊσταμένους 
αυτών και συμπλήρωση της οικ. 5631/2000 απόφασης του 
Γ.Γ. της Π.Κ.Μ. περί ορισμού εισηγητών και μεταβίβασης 
εξουσίας Υπογραφής με «Εντολή Γενικού Γραμματέα» (ανα¬ 
δημοσίευση στο ΦΕΚ 1339/Β76.11.2000). 

6) Τις διατάξεις της παρ. 11 του άρθρου 19 του ν.3208/ 
2003 «προστασία των δασικών οικοσυστημάτων, εμπράγ¬ 
ματων δικαιωμάτων επί δασών και δασικών εν γένει εκτά¬ 
σεων και άλλες διατάξεις» και τις αρμοδιότητες οι οποίες 
ασκούνται από το Γ ενικό Γ ραμματέα, στον τομέα της Αλι¬ 
είας, σύμφωνα με την υπ’ αριθμ. 140476/6.2.2004 απόφαση 
του Υπουργού Γεωργίας και το υπ’ αριθμ. 142221/16.6.2004 
έγγραφο του υφυπουργού Γ εωργίας. 

7) Την Απόφαση της Επιτροπής των Ε.Κ. Ε(2001) 
566/22.3.2001, με την οποία εγκρίθηκε το Περιφερειακό 
Επιχειρησιακό Πρόγραμμα Κεντρικής Μακεδονίας, το συ¬ 
μπλήρωμα Προγραμματισμού του ΠΕΠ όπως εγκρίθηκε με 
την υπ’ αριθμ. 1/18.6.2001 απόφαση της Επιτροπής Παρακο¬ 
λούθησης του Προγράμματος, όπως τροποποιήθηκε, και 
ειδικά τα τμήματα που αφορούν τους άξονες 4 και 6. 

8) Την υπ’ αριθμ. 4103/10.4.2006 εισήγηση της Προϊστα- 
μένης της Διεύθυνσης Γ εωργικής Ανάπτυξης, σύμφωνα με 

την οποία υφίσταται αδήριτη ανάγκη εύρυθμης, ταχείας και 
αποτελεσματικής λειτουργίας της ανωτέρω Διεύθυνσης. 

9) Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

Συστήνουμε γραφεία (μη αυτοτελή), υπαγόμενα στη Δι¬ 
εύθυνση Γεωργικής Ανάπτυξης της Περιφέρειας Κεντρικής 
Μακεδονίας, με τις ακόλουθες αρμοδιότητες. 

1) Στο Τμήμα Γ εωργικής Ανάπτυξης της Διεύθυνσης Γ ε- 
ωργικής Ανάπτυξης συστήνονται τα παρακάτω δύο (2) 
γραφεία: 

• Γραφείο Εφαρμογής Συγχρηματοδοτούμενων Ενερ¬ 
γειών και Ολοκληρωμένων Δράσεων. 

Αρμοδιότητές του είναι η κατάρτιση και εφαρμογή των 
εθνικών και ευρωπαϊκών προγραμμάτων και ολοκληρω¬ 
μένων δράσεων που εκτελούνται σε επίπεδο Περιφέρει¬ 
ας Κεντρικής Μακεδονίας, καθώς και η παρακολούθηση 
υλοποίησής τους. 

Επίσης θα ασκεί τις αρμοδιότητες της αξιολόγησης τους, 
καθώς και την εξέταση σε δεύτερο βαθμό των προσφυ¬ 
γών που ασκούνται κατά του κύρους των αποφάσεων που 
εξέδωσαν τα πρωτοβάθμια διοικητικά όργανα. 

• Γ ραφείο Ανάπτυξης Εσωτερικών Ζωνών. Ορεινών και 
Μειονεκτικών Περιοχών της Π.Κ.Μ. 

Αρμοδιότητές του είναι η εφαρμογή μέτρων και προ¬ 
γραμμάτων μείωσης της απομόνωσης του ορεινού όγκου, 
η ανάπτυξη των λιγότερο ανεπτυγμένων αγροτικών πε¬ 
ριοχών και η δημιουργία βιώσιμων συνθηκών για τους 
τοπικούς πληθυσμούς με ολοκληρωμένες παρεμβάσεις 
σε ορεινές και απομονωμένες περιοχές. 

2) Στο Τμήμα Μεταποίησης Αγροτικών Προϊόντων συ- 
στήνεται ένα (1) γραφείο 

• Γραφείο'Εργων Υποδομής - Μεταποίησης και Εμπορίας 
Γεωργικών Προϊόντων. 

Αρμοδιότητές του είναι η παρακολούθηση των αγορών 
των γεωργικών προϊόντων και η υλοποίηση έργων που 
αφορούν στη δημιουργία υποδομών στους τομείς της Γε- 
ωργίας, Κτηνοτροφίας και Αλιείας. 

3) Συστήνεται γραφείο Διοικητικών - Οικονομικών Θε¬ 
μάτων και Μηχανοργάνωσης 

Αρμοδιότητά του είναι η διεκπεραίωση διοικητικών θε¬ 
μάτων, η παρακολούθηση και υλοποίηση οικονομικών θε¬ 
μάτων και εφαρμογών που αφορούν στη Δ.Γ.Α. καθώς και 
η μηχανοργάνωση για την υποστήριξη λειτουργίας των 
τμημάτων και γραφείων της Δ.Γ.Α. 

4) Η στελέχωση των ανωτέρω γραφείων θα γίνει με την 
έκδοση απόφασης από τον Προϊστάμενο της Διεύθυνσης 
Γ εωργικής Ανάπτυξης, ο οποίος έχει την ευθύνη της ορ¬ 
γάνωσης και λειτουργίας τους. 

5) Στα μη αυτοτελή γραφεία ορίζονται υπεύθυνοι - συ¬ 
ντονιστές, που επιλέγονται με απόφαση του Γ.Γ. της Π.Κ.Μ. 
μετά από εισήγηση του Προϊσταμένου της Δ.Γ.Α. 

6) Ο Προϊστάμενος της Υπηρεσίας, σε συνεννόηση με 
τους υπευθύνους - συντονιστές των γραφείων, αναθέτει 
αρμοδιότητες και καθήκοντα στους υπαλλήλους που δι¬ 
ατίθενται σε αυτά. 

7) Ο συντονισμός των ενεργειών των στελεχών των μη 
αυτοτελών γραφείων για τη διαχείριση και διεκπεραίωση 
των θεμάτων θα γίνεται υπό την καθοδήγηση του υπεύ¬ 
θυνου - συντονιστή, ο οποίος οφείλει να ενημερώνει τον 
Προϊστάμενο του Τμήματος για την εξέλιξη και την πορεία 
τους και να αναφέρει τα τρέχοντα προβλήματα συμβάλ¬ 
λοντας στην επίλυσή τους σε συνεργασία μαζί του. 


Ο Προϊστάμενος του Τμήματος με τη σειρά του αναφέ- 
ρεται στον Προϊστάμενο της Διεύθυνσης σε συνεργασία 
με τον οποίο προσδιορίζει και καταρτίζει τους στόχους 
της Διεύθυνσης παρακολουθώντας στη συνέχεια το χρο¬ 
νοδιάγραμμα εκτέλεσής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Μαΐου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

- ♦ - 

( 6 ) 

Απόκτηση της Ελληνικής Ιθαγένειας της ομογενούς 
Τ3ΚΗΑΜΑΒΙΥΑ νΑΙΕΝΤΙΝΑ του ΣΑΒΒΑ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 5207/18.5.2006 απόφαση του Γ ενικού 
Γραμματέα της Περιφέρειας Νοτίου Αιγαίου, γίνεται δε¬ 
κτή η από 7.5.2004 αίτηση της ομογενούς Τ3ΚΗΑΜΑΒΙΥΑ 
νΑΙΕΝΤΙΝΑ του ΣΑΒΒΑ, που γεννήθηκε το έτος 1936 στο 
χωριό Κρασνάγια Πολιάνα της Ρωσίας, «Περί αποκτήσε- 
ως της ελληνικής ιθαγένειας» και τον εξελληνισμό του 
επωνύμου της από Τ5ΚΗΑΜΑΒΙΥΑ σε ΤΣΧΑΜΑΡΙΑ και του 
ονόματος της από νΑΙΕΝΤΙΝΑ σε ΒΑΛΕΝΤΙΝΑ σύμφωνα με 
τις διατάξεις του άρθρου 1 του ν.2790/2000 όπως τροπο¬ 
ποιήθηκε με τις όμοιες του άρθρου 76 του ν.2910/2001. 

Με εντολή Γ ενικού Γ ραμματέα Περιφέρειας 

Η Αν. Διευθύντρια 
Ε. ΠΑΦΙΛΗ 

- ♦ - 

, (7) 

Απόκτηση της Ελληνικής Ιθαγένειας του ομογενούς 
ΚΕΤ3ΕΒ0ν ΘΕΟΒΟΥ του νΑΙΕΒΙ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 5208/18.5.2006 απόφαση του Γενικού 
Γ ραμματέα της Περιφέρειας Νοτίου Αιγαίου, γίνεται δεκτή 
η από 16.3.2004 αίτηση του ομογενούς ΚΕΤ3ΕΒ0ν ΘΕΟΒΘΥ 
του νΑΕΕΒΙ, που γεννήθηκε το έτος 1983 στο Τσερκέσκ 
της Ρωσίας, «Περί αποκτήσεως της ελληνικής ιθαγένειας» 
και τον εξελληνισμό του επωνύμου του από ΚΕΤ3ΕΒ0ν 
σε ΚΕΤΣΕΡΙΔΗΣ και του ονόματος του από ΘΕΟΒΘΥ σε 
ΓΕΩΡΓΙΟΣ σύμφωνα με τις διατάξεις του άρθρου 1 του 
ν.2790/2000 όπως τροποποιήθηκε με τις όμοιες του άρ¬ 
θρου 76 του ν.2910/2001. 

Με εντολή Γ ενικού Γ ραμματέα Περιφέρειας 

Η Αν. Διευθύντρια 
Ε. ΠΑΦΙΛΗ 

- ♦ - 

( 8 ) 

Απόκτηση της Ελληνικής Ιθαγένειας της ομογενούς 
ΡΑνίΙϋΙ ΕΙΙΙΝΑ του ΝΙΚΟΕΑΙ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 5211/19.5.2006 απόφαση του Γενικού 
Γ ραμματέα της Περιφέρειας Νοτίου Αιγαίου, γίνεται δεκτή 

η από 2.2.2006 αίτηση της ομογενούς ΡΑΝ/ϋϋΙ ΕΠΙΝΑ του 
ΝΙΚΟΙΑΙ, που γεννήθηκε το έτος 1981 στην πόλη Τσερκέσκ 
της Ρωσίας, «Περί αποκτήσεως της ελληνικής ιθαγένειας» 
και τον εξελληνισμό του επωνύμου της από ΡΑΝ/ΕΙΩΙ σε 
ΠΑΥΛΙΔΗ και του ονόματος της από ΕΙ_Ι_ΙΝΑ σε ΕΛΙΝΑ 
σύμφωνα με τις διατάξεις του άρθρου 1 του ν.2790/2000 
όπως τροποποιήθηκε με τις όμοιες του άρθρου 76 του 
ν.2910/2001. 

Με εντολή Γενικού Γραμματέα Περιφέρειας 

Η Αν. Διευθύντρια 
Ε. ΠΑΦΙΛΗ 
-♦- 

(9) 

Απόκτηση της Ελληνικής Ιθαγένειας της ομογενούς 
ΤΟΡΑΙΟνΑ ΕΙ_Ι_Α του ΚΟΝ8ΤΑΝΤΙΝ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 5210/19.5.2006 απόφαση του Γενικού 
Γραμματέα της Περιφέρειας Νοτίου Αιγαίου, γίνεται δεκτή 
η από 6.4.2006 αίτηση της ομογενούς ΤΟΡΑΓΟΝ/Α ΕΙΙΑ του 
ΚΟΝ5ΤΑΝΤΙΝ, που γεννήθηκε το έτος 1973 στην πόλη Πιατί- 
γκορσκ της Ρωσίας, «Περί αποκτήσεως της ελληνικής ιθαγένει¬ 
ας» και τον εξελληνισμό του επωνύμου της από ΤΟΡΑΙΟί/Α σε 
ΤΟΠΑΛΟΒΑ και του ονόματος της από ΕΙΙΑ σε ΕΛΛΑ σύμφωνα 
με τις διατάξεις του άρθρου 1 του ν. 2790/2000 όπως τροπο¬ 
ποιήθηκε με τις όμοιες του άρθρου 76 του ν. 2910/2001. 

Με εντολή Γ ενικού Γ ραμματέα Περιφέρειας 

Η Αν. Διευθύντρια 
Ε. ΠΑΦΙΛΗ 
-♦- 

Αριθμ. 3132 (10) 

Τροποποίηση και προσαρμογή στις διατάξεις του άρ¬ 
θρου 203 του Δ.Κ.Κ. (π.δ. 410/1995) της υπ’ αριθμ. 
7906/17.6.1988 απόφασης του Νομάρχη Φωκίδας (ΦΕΚ 
485/τ.Β7ΐ4.7.1988) ως αυτή τροποποιήθηκε μεταγενέ¬ 
στερα με την υπ’ αριθμ. 12007/30.9.1991 απόφαση του 
Νομάρχη Φωκίδας (ΦΕΚ 876/τ.Β'/29.10.1991) «περί της 
συστατικής πράξης του Νομικού Προσώπου του Δή¬ 
μου Αμφισσας με τίτλο «ΔΗΜΟΤΙΚΗ ΒΙΒΛΙΟΘΗΚΗ ΑΜ¬ 
ΦΙΣΣΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (π.δ. 410/1995) 
και ειδικότερα της παραγράφου 3 του άρθρου αυτού. 

2) Την υπ’ αριθμ. 3/61/2006 ομόφωνη απόφαση του Δημο¬ 
τικού Συμβουλίου Άμφισσας « περί διάθεσης στη ΔΗΜΟΤΙ¬ 
ΚΗ ΒΙΒΛΙΟΘΗΚΗ ΑΜΦΙΣΣΑΣ της μη δανειστικής Βιβλιοθή¬ 
κης και του δημοσιογραφικού Αρχείου του δημοσιογράφου 
Γεωργίου Κ. Γάτου». 

3) Τις υπ’ αριθμ. 5921/9.9.1997 (ΦΕΚ 832/τ.Β7ΐ6.9.1997 και 
1526/13.4.2004 (ΦΕΚ 614/τ.Β727.4.2004) αποφάσεις του Γε¬ 
νικού Γ ραμματέα Περιφέρειας Στερεός Ελλάδας «περί πα¬ 
ροχής εξουσιοδότησης υπογραφής εγγράφων με εντολή 
του....», αποφασίζουμε: 

1. Προσαρμόζοντες στην παράγραφο 3 του άρθρου 
203 του Δ.Κ.Κ. (π.δ. 410/1995) την υπ’ αριθμ. 7906/17.6.1988 
(ΦΕΚ 485/τ.Β7ΐ4.7.1988) απόφαση του Νομάρχη Φωκίδας 
«περί της συστατικής πράξεως του Νομικού Προσώπου 
του Δήμου Άμφισσας με τίτλο ΔΗΜΟΤΙΚΗ ΒΙΒΛΙΟΘΗΚΗ 
ΑΜΦΙΣΣΑΣ» και διευρύνοντες το αντικείμενο του Νομικού 
Προσώπου αυτού, τροποποιούμε τις παραγράφους 2,4 και 
5 της συστατικής πράξης αυτής ως ακολούθως: 


α) Στην παράγραφο 2 προστίθεται το εξής εδάφιο: 

«Η ΔΗΜΟΤΙΚΗ ΒΙΒΛΙΟΘΗΚΗ ΑΜΦΙΣΣΑΣ διαχειρίζεται την Βι¬ 
βλιοθήκη και το Δημοσιογραφικό Αρχείο του Δημοσιογράφου 
Γεωργίου Κ. Γάτου το οποίο θα λειτουργεί ως ανεξάρτητο 
παράρτημα μη δανειστικής Βιβλιοθήκης και μη δανειστικού 
δημοσιογραφικού Αρχείου αντίστοιχα, σύμφωνα με την υπ’ 
αριθμ. 676/3.5.2006 συμβολαιογραφική πράξη δωρεάς του 
συμβολαιογράφου Άμφισσας Αθανασίου Παναγιωτόπουλου, 
μεταξύ του διαθέτη και του Δήμου Άμφισσας». 

β) Στην παράγραφο 4 προστίθεται το εξής εδάφιο: 

«Στην ΔΗΜΟΤΙΚΗ ΒΙΒΛΙΟΘΗΚΗ ΑΜΦΙΣΣΑΣ περιέρχεται 
το Δημοσιογραφικό Αρχείο του δημοσιογράφου Γεωργί¬ 
ου Κ. Γ άτου καθώς και η Βιβλιοθήκη αυτού αποτελούμενη 
από 11.000 (ένδεκα χιλιάδες) περίπου τόμους περιεχομένου 
Ιστορικού Οικονομικού, Πολιτικού, Λαογραφικού και Διεθνών 
Σχέσεων σύμφωνα με την υπ’ αριθμ. 676/3.5.2006 πράξη δω¬ 
ρεάς του συμβολαιογράφου Άμφισσας Αθανασίου Παναγιω- 
τόπουλου μεταξύ του διαθέτη και του Δήμου Άμφισσας. 

γ) Η παράγραφος 5 τροποποιείται ως εξής: 

«Το συνιστώμενο Νομικό Πρόσωπο διοικείται από Διοι¬ 
κητικό Συμβούλιο το οποίο συγκροτείται και λειτουργεί 
σύμφωνα με την παράγραφο 3 του άρθρου 203 του Δ.Κ.Κ. 
(π.δ. 410/1995), η δε θητεία των μελών του ακολουθεί την 
εκάστοτε Δημοτική και Κοινοτική περίοδο». 

2) Η υπ’ αριθμ. 12007/30.9.1991 (ΦΕΚ 87/τ.Β729.10.1991) από¬ 
φαση του Νομάρχη Φωκίδας « περί μερικής τροποποίησης 
της εν λόγω συστατικής πράξης» καταργείται. 

3) Κατά τα λοιπά ισχύει ως έχει η υπ’ αριθμ. 7906/17.6.1988 
(ΦΕΚ 485/τ.Β7ΐ4.7.1988) συστατική πράξη- απόφαση του 
Νομάρχη Φωκίδας. 

4) Με την παρούσα απόφαση ουδεμία επί πλέον δαπάνη 
προκαλείται ούτε σε βάρος του Δήμου Άμφισσας ούτε σε 
βάρος του Νομικού Προσώπου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 24 Μαΐου 2006 

Με εντολή Γ ενικού Γ ραμματέα Περιφέρειας 

Ο Διευθυντής 

ΓΕΩΡΓΙΟΣ ΛΙΛΑΚΟΣ 

-♦- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στον ΑΝΥΦΑΝΤΗ ΙΩΑΝΝΗ του Πέτρου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 2413/17.5.2006 απόφαση του Νομάρχη 
Αθηνών χορηγείται στον ΑΝΥΦΑΝΤΗ ΙΩΑΝΝΗ του Πέτρου 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχης 

ΛΕΩΝΙΔΑΣ ΑΝΩΜΕΡΙΤΗΣ 

-♦- 

(12) 

Χορήγηση άδειας άσκησης επαγγέλματος Κοινωνικού 
Λειτουργού στην ΠΑΠΑΕΥΘΥΜΙΟΥ ΒΑΣΙΛΙΚΗ του Μιχαήλ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 7099/17.5.2006 απόφαση του Νομάρ¬ 
χη Αθηνών χορηγείται στην ΠΑΠΑΕΥΘΥΜΙΟΥ ΒΑΣΙΛΙΚΗ 
του Μιχαήλ άδεια άσκησης επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Βοηθός Νομάρχης 

ΛΕΩΝΙΔΑΣ ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 882 (14) 

Καθιέρωση υπερωριακής απασχόλησης υπαλλήλων της 
Ν.Α. Ευρυτανίας για την αντιμετώπιση της γρίπης των 
πτηνών, έτους 2006. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Τις διατάξεις του π.δ. 30/1996 Κώδικα Νομαρχιακής 
Αυτοδιοίκησης. 

2. Τις διατάξεις του άρθρου 15 του ν.2592/1998. 

3. Το άρθρο 10 του ν. 2732/1999. 

4. Τις διατάξεις του αρθρ. 35 παρ. 7 του ν. 2738/1999 
παρ. 6 περί μεταβίβασης αρμοδιοτήτων στους οικείους 
Νομάρχες. 

5. Την υπ’ αριθμ. 31824/20.1.2006 απόφαση του υπουργεί¬ 
ου Αγροτικής Ανάπτυξης και Τροφίμων και την υπ’ αριθμ. 
290004/25.1.2006 του Γεν. Λογιστηρίου του Κράτους περί 
κατανομής πίστωσης στο πλαίσιο αντιμετώπισης της γρί¬ 
πης των πτηνών. 

6. ν.3205 υπ’ αριθμ. 16/2003. 

7. Τις ανάγκες της Υπηρεσίας, αποφασίζουμε: 

Εγκρίνουμε την καθιέρωση με αμοιβή υπερωριακής εργα¬ 
σίας κατά τις απογευματινές ώρες συμπεριλαμβανομένου 
των μη εργάσιμων ημερών στους παρακάτω υπαλλήλους 
που θα ασχοληθούν στο πλαίσιο αντιμετώπισης της γρί¬ 


πης των πτηνών (περισυλλογή νεκρών πτηνών, ενημέρωση 
κοινού για εφαρμογή των μέτρων βιοασφάλειας, εφαρμογή 
μέτρων σε περίπτωση υποψίας κ.λπ.). Η υπερωριακή ερ¬ 
γασία αρχίζει από 2:30 μ.μ. μέχρι 22:00 μ.μ. τις εργάσιμες 
ημέρες και από 08:00 π.μ. έως 22:00 μ.μ. τις ημέρες των 
αργιών. 


Αριθμ. 

Υπηρετ. 

Προτεινόμενοι 

Αριθμ. 

Ωρών 

Δαπάνη 

Ευρώ 

Εγκ/νη 

Πίστωση 

6 

4 

821 

4.320,00 

4320,00 


Υπεύθυνος για την παρακολούθηση της υπερωριακής 
εργασίας καθώς και τον καταμερισμό της, ορίζεται ο 
Δ/ντής Κτηνιατρικής Αντώνιος Σαραφιανός. Δαπάνη θα 
βαρύνει τον προϋπολογισμό της Ν.Α. Ευρυτανίας Δ/νση 
Κτηνιατρικής φορέας 0292 ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 24 Μα'ΐου 2006 
Ο Νομάρχης 

ΚΩΝ/ΝΟΣ ΚΟΝΤΟΓΕΩΡΓΟΣ 

